Document ID: 32007R1538

ΚΑΝΟΝΙΣΜΌΣ (ΕΚ) αριθ. 1538/2007 ΤΗΣ ΕΠΙΤΡΟΠΉΣ
της 20ής Δεκεμβρίου 2007
σχετικά με την τροποποίηση του κανονισμού (ΕΚ) αριθ. 327/98 για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη γα την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL καταρτισθέντος κατόπιν διαπραγματεύσεων του άρθρου XXIV παράγραφος 6 της ΓΣΔΕ (1), και ιδίως το άρθρο 1,
τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (2), και ιδίως το άρθρο 13 παράγραφος 4,
Εκτιμώντας τα ακόλουθα:
(1)
Το άρθρο 3 του κανονισμού (ΕΚ) αριθ. 327/98 της Επιτροπής (3) περιορίζει τη διάρκεια ισχύος των πιστοποιητικών εξαγωγής, που εκδίδονται από ορισμένες τρίτες χώρες για τους σκοπούς της υποβολής αιτήσεων πιστοποιητικών εισαγωγής, στο τρέχον έτος ποσόστωσης.
(2)
Η διάταξη αυτή αποτελεί διοικητικό βάρος για τις κοινοτικές αρχές, παρόλο που η διάρκεια ισχύος των πιστοποιητικών και ο έλεγχός τους αποτελούν κυρίως αρμοδιότητα των αρχών της χώρας εξαγωγής. Η διατήρηση της διάταξης αυτής ως όρου επιλεξιμότητας των αιτήσεων πιστοποιητικών εισαγωγής δεν δικαιολογείται ούτε είναι αναγκαία, πρέπει άρα να καταργηθεί.
(3)
Πρέπει να τροποποιηθεί ο κανονισμός (ΕΚ) αριθ. 327/98 αναλόγως.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 του κανονισμού (ΕΚ) αριθ. 327/98, το τρίτο εδάφιο καταργείται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 2007.

Labels: 3
17